ປ. ໄນຈີເຣຍ ບູຮາຣີ ພົບປະກັບ ພວກນັກຮຽນຍິງ 82 ຄົນ ຈາກ Chibok ທີ່ໄດ້ຖືກປ່ອຍໂຕ 
ການປ່ອຍໂຕພວກນັກຮຽນຍິງ ໄດ້ມີຂຶ້ນຫຼັງຈາກມີການເຈລະຈາ ທີ່ຍືດເຍື້ອ ກັບບັນດາທູດພິເສດ ກັບ ກຸ່ມໂບໂກ ຮາຣາມ ທີ່ປະກອບດ້ວຍເງື່ອນໄຂຕ່າງໆ ເພື່ອໃຫ້ມີການປ່ອຍໂຕ.
ໃນວັນອາທິດວານນີ້ ປະທານາທິບໍດີ ຂອງໄນຈີເຣຍ ທ່ານ Muhammadu Buhari ໄດ້ພົບປະກັບພວກນັກຮຽນຍິງ 82 ຄົນ ຈາກເມືອງ Chibok ທີ່ໄດ້ຖືກລັກພາຕົວໄປ ເມື່ອ 3 ປີກ່ອນ ໂດຍພວກຫົວຮຸນແຮງຈັດ ໂບໂກ ຮາຣາມ ແລະ ໄດ້ຖືກປ່ອຍໂຕ ຢູ່ໃນ ເຂດພາກຕາເວັນອອກສຽງເໜືອ ທີ່ມີບັນຫາຂັດແຍ້ງ ຂອງໄນຈີເຣຍ ໃນວັນເສົາມື້ກ່ອນ ພາບວີດີໂອ ຂອງການພົບປະຢູ່ໃນນະຄອນຫຼວງ ອາບູຈາ ໄດ້ສະແດງໃຫ້ເຫັນ ການ ກ່າວຄຳປາໄສຂອງທ່ານ Buhari ຕໍ່ບັນດາແຂກຄົນທີ່ງຽບສະຫງົບ ໂດຍບອກພວກ ເຂົາເຈົ້າວ່າ ນອກນັ້ນ ທ່ານຍັງໄດ້ໃຫ້ຄຳໝັ້ນສັນຍາ ວ່າ ລັດຖະບານຂອງທ່ານ ຈະ ລາຍລະອຽດຂອງເສັ້ນທາງໄປສູ່ຄວາມອິດສະລະພາບ ຂອງພວກເດັກຍິງດັ່ງກ່າວ ແມ່ນຍັງບໍ່ທັນກະຈ່າງແຈ້ງ ໃນວັນອາທິດວານນີ້ ແຕ່ການປ່ອຍໂຕພວກເຂົາເຈົ້າ ໃນ ວັນເສົາມື້ຜ່ານມາ ໄດ້ມີຂຶ້ນຫຼັງຈາກມີການເຈລະຈາທີ່ຍືດເຍື້ອ ກັບບັນດາທູດພິເສດ ກັບ ກຸ່ມໂບໂກ ຮາຣາມ ທີ່ປະກອບດ້ວຍເງື່ອນໄຂຕ່າງໆ ເພື່ອໃຫ້ປ່ອຍໂຕພວກເດັກ ນ້ອຍດັ່ງກ່າວ ໃນການແລກປ່ຽນກັບ ການປ່ອຍໂຕ ພວກຜູ້ບັນຊາການ ຂອງໂບໂກ ຮາຣາມ ຜູ້ທີ່ຖືກຈັບໂຕໄວ້ນັ້ນ ອົງການຂ່າວ AP ໄດ້ລາຍງານກ່ອນໜ້ານີ້ ໃນວັນ ອາທິດ ວ່າ ພວກຜູ້ບັນຊາການ 5 ຄົນ ຂອງໂບໂກ ຮາຣາມ ໄດ້ຖືກປ່ອຍໂຕ ໃນການ ແລກປ່ຽນກັນ ການພົບປະກັນ ລະຫວ່າງ ພວກເດັກຍິງ ກັບ ປະທານາທິບໍດີ ໄດ້ກາຍເປັນຊ່ວງເວລາ 24 ຊົ່ວໂມງ ທີ່ເຄັ່ງຄຽດແທ້ໆ ທີ່ໄດ້ເຫັນພວກຍິງສາວຖືກນຳໂຕ ໄປຢູ່ພາຍໃຕ້ການ ປົກປ້ອງຂອງທະຫານ ຢູ່ໃກ້ໆກັບເຂດຊາຍແດນຕິດກັບ ປະເທດກາເມຣູນ ແລະ ຫຼັງຈາກນັ້ນມາ ກໍໄດ້ຖືກນຳໄປນະຄອນຫຼວງອາບູຈາ ໂດຍເຮືອບິນເຮລິຄອບເຕີ້ ເມື່ອໄປຮອດນະຄອນຫຼວງ ອາບູຈາ ແລ້ວ ພວກເຂົາເຈົ້າ ກໍໄດ້ຖືກນຳໄປກວດ ສຸຂະພາບ ແລະ ໄດ້ຖືກນຳໄປພົບກັບບັນດາສະມາຊິກຄອບຄົວຂອງພວກເຂົາເຈົ້າ ກ່ອນໜ້າການຕ້ອນຮັບໂດຍປະທານາທິບໍດີ ຖະແຫລງການຂອງປະທານາທິບໍດີ ໃນເບື້ອງຕົ້ນ ໄດ້ກ່າວວ່າ ທ່ານ ບູຮາຣີ ແມ່ນມີ ຄວາມຫວັງ ກ່ຽວກັບ ການທີ່ຈະສາມາດປົດປ່ອຍ ພວກເດັກຍິງ Chibok 113 ຄົນ ທີ່ຍັງຖືກຄວບຄຸມໂຕຢູ່ໂດຍ ກຸ່ມໂບໂກ ຮາຣາມ ຖະແຫລງການນີ້ ຍັງໄດ້ຍົກຍ້ອງ ອົງການທະຫານ ແລະ ຄວາມປອດໄພ ທັງຫຼາຍ ສຳລັບບົດບາດຂອງພວກເຂົາເຈົ້າ ໃນການນຳເອົາພວກເດັກຍິງມາໄດ້ດ້ວຍຄວາມປອດໄພ ແລະ ຕົນໄດ້ຂອບອົກ ຂອບໃຈ ລັດຖະບານຂອງສະວິດເຊີແລນ ທີ່ໄດ້ສະໜັບສະໜູນການເຈລະຈາ ຊຶ່ງນຳໄປສູ່ການປ່ອຍໂຕນັ້ນ